Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
11 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับขึ้นตามตลาดภูมิภาค โดยขึ้นไปทดสอบแนวต้านบริเวณ 1,520 จุด แต่ไม่ผ่านและอ่อนตัวลงมาปิดภาคเช้าที่ระดับ 1,513.82จุด +3.31จุด (+0.22%) ด้วยมูลค่าการซื้อขายชะลอลงมาที่ 14,700.85ลบ.
– Most Positive Impact: BBL(+0.92จุด)/ KBANK(+0.77 จุด)/ ADVANC(+0.63 จุด)
– Most Negative Impact: SCC(-0.51จุด)/ TOP(-0.38 จุด)/ PTT(-0.30จุด)
จุดสังเกต: หุ้นใหญ่ในกลุ่มธนาคารและ ICT ปรับขึ้นสนับสนุนตลาดในช่วงเช้าและมีโมเมนตัมเป็นบวกในช่วงบ่าย อย่างไรก็ตาม ให้จับตาการปรับถอยของหุ้นในกลุ่มพลังงานซึ่งอาจฉุดรั้งการปรับขึ้นของตลาดในช่วงบ่าย
 
แนวโน้มตลาดบ่าย
– แกว่งผันผวนในกรอบ 1,510-1,520 จุด – ปัจจัยบวกจากมาตรการกระตุ้นเศรษฐกิจของจีนและการเลื่อนความกังวลเรื่องการปรับขึ้นอัตราดอกเบี้ยของ Fed น่าจะสนับสนุนให้ตลาดหุ้นไทยในช่วงบ่ายสามารถแกว่งในแดนบวกได้ แต่ให้ระวังความผันผวนจากการชะลอการลงทุนเพื่อรอดูผลการประชุมรมว.คลังยูโรเกี่ยวกับทางออกวิกฤตหนี้กรีซ ซึ่งมีโอกาสกดดันให้ SET Index ยังคงเคลื่อนไหวในกรอบ 1,510-1,520 จุด (แนวต้าน: 1,520 และ 1,530 // แนวรับ: 1,510 และ 1,495)
– สำหรับภาพใหญ่ เรายังระมัดระวังต่อภาพตลาดในช่วงเดือนพ.ค.-มิ.ย. ซึ่งมีโอกาสหลุด 1,500 จุด โดยประเมิน downside ที่ 1,480 และ 1,440 จุด (กรณีเลวร้าย) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58 การฟื้นตัวที่ล่าช้าของเศรษฐกิจอาจกดดันการปรับลดประมาณการ GDP ปี 58 รวมถึงความผันผวนจากการปรับขึ้นของอัตราผลตอบแทนพันธบัตร (bond yield)
– หุ้นแนะนำภาคบ่าย: เก็งกำไรหุ้นชุดเดียวกับช่วงเช้า ได้แก่ SCB , SVI และ ADVANC
– Momentum Trading: AOT (แนวต้าน 296-297 และ 301)
 
คำแนะนำ
กลยุทธ์: “เก็งกำไรรายตัวในวงจำกัด” แนะนำนักลงทุนระยะสั้นเพียงเก็งกำไรด้วยวงเงินจำกัดลุ้นฟื้นตัวกลับขึ้นไปทดสอบ 1,520-1,540 จุด โดยใช้ 1,495 เป็นจุด stop loss หรือชะลอการซื้อเน้นเก็งกำไรหุ้นรายตัวที่มีปัจจัยบวก เราชอบหุ้นที่ได้ประโยชน์จากค่าเงินบาทอ่อน (KCE SVI) และหุ้นที่คาดกำไรไตรมาส 1/58 ออกมาดี (AAV AOT ERW)ส่วนนักลงทุนระยะยาว แนะนำทยอยสะสมหุ้นพื้นฐานรายตัวเมื่อปรับถอย โดยเฉพาะการหลุดต่ำ 1,500 จุด (Top pick: SCC CK CPALL TOP PS ADVANC CENTEL KCE PTT KTB)
 
Trading Idea
หุ้นที่ได้ประโยชน์จากการลดดอกเบี้ย: 1) กลุ่มที่ได้ประโยชน์จากค่าเงินบาทอ่อน (KCE SVI) 2) กลุ่มที่ได้ประโยชน์จากกำลังซื้อที่เพิ่มขึ้น (CPALL MAKRO) 3) กลุ่มที่ได้ประโยชน์จากต้นทุนการเงินที่ลดลง ได้แก่ Consumer finance (KTC AEONTS) กลุ่มธนาคารขนาดกลาง (TISCO TCAP KKP)กลุ่มเช่าซื้อ (THANI GL TK IFS LIT GCAP) และกลุ่มอสังหาฯ (AP PS) 4) กลุ่ม High Yield (ADVANC INTUCH)
 
ประเด็นจับตา/ติดตาม
 (+) ประชุมรมว.คลังยูโร – เราคาดว่าที่ประชุมจะสามารถหาทางออกวิกฤตหนี้กรีซได้ ทำให้เป็นปัจจัยบวกต่อตลาดในวันพรุ่งนี้